Here is a page extracted from Wikipedia that may contain CSS, HTML, and a lot of unformatted text.

Title: Miguel Santolaria
Content: Miguel Santolaria García (Sabayés, Plana de Uesca, 1943)  estié mayestro de amostranza primaria y Diplomato en Filolochía Espanyola por a UNED. 
Estié de mayestro en o Colechio "Santa Elena" de Biescas, en o Colechio "Ramón y Cajal" de Ayerbe, en o Colechio "Juan XXIII" de Uesca y en o Instituto de Educación Segundaria "Ramón y Cajal" de Uesca.

Ye miembro d'o Consello d'a Fabla Aragonesa y autor de un Catálogo de remataduras en aragonés (tirada a ciclostil, 1983), de bels articlos en a revista Fuellas como Prosa y verso de Tonón de Baldomera (lº 37, 1983), u bel cuento curto Chapaletiando (lº 50/51, 1986), d'entre atras. Obtenió en 1995 l'accesit en o Premio Arnal Cavero por a suya novela inedita Arcosanchuán de birabolas.

Ye fendo un diccionario analochico conceptual aragonés que publica en a web www.zirano.com, d'o que da cuenta en os articlos: "Zirano Cúpula, una aplicación de las variables conceptuales de la semántica conceptual multilenguaje" (2009) u "Conzeutos culturáls propios de l'aragonés. Localizazión por meyo de l'Arbol Conzeutual (potenzialmén) Unibersal d'a Plataforma Intercultural Multílenguache Zírano" (20013-2014) .

Tiene publicatas cuantas obras en idioma aragonés:

- Mal d'amors. Uesca, Publicazions d'o Consello d'a Fabla Aragonesa, 1983. (Teatro)

- L'erenzio. Uesca, Publicazions d'o Consello d'a Fabla Aragonesa, 1988. (Novela)

- As charradas de Tonón. Uesca, Publicazions d'o Consello d'a   Fabla Aragonesa, 1987. (Asayo)

Vinclos externos 
Miguel Santolaria en a GEA.

Naixius de Sabayés
Escritors en aragonés
Escritors d'Aragón
1943 (naixencias)